Temeljem članka 17. stavka 3. alineje 7. Zakona o sustavu civilne zaštite (Narodne  
novine, broj 82/15, 118/18, 31/20, 20/21 i 114/22) izvršno tijelo jedinice lokalne samouprave  
izrađuje i dostavlja predstavničkom tijelu prijedlog procjene rizika od velikih nesreća te  
temeljem članka 17. stavka 1. alineje 2. predstavničko tijelo donosi Procjenu rizika od  
velikih nesreća.

Procjena rizika od velikih nesreća dokument je iz područja civilne zaštite kojim se identificiraju prijetnje i rizici od prirodnih nepogoda i tehničko tehnoloških nesreća, izrađuju scenariji mogućih neželjenih događaja, analiziraju posljedice velikih nesreća i utvrđuje ukupna spremnost sustava u području preventivnog djelovanja i reagiranja za slučaj nastanka velike nesreće.

Odlukom Načelnika o postupku izrade Procjene rizika od velikih nesreća za područje Općine Starigrad i osnivanju Radne skupine za izradu Procjene rizika od velikih nesreća za područje Općine Starigrad (u daljnjem tekstu: Odluka) od 13. siječnja 2025. godine, uređen je sastav i obveze Radne skupine za izradu Procjene.

Procjena rizika od velikih nesreća za područje Općine Starigrad (u daljnjem tekstu:  
Procjena) izrađuje se sukladno Smjernicama za izradu procjene rizika od velikih nesreća  
za područje Zadarske županije.